**TÁJÉKOZTATÁS**

a Szent László Völgye Többcélú Kistérségi Társulás 2010 I. félévben végzett munkájáról, a 2010. évi munkatervben meghatározottak szerint

**Tisztelt Társulási Tanács, tisztelt Meghívottak!**

**I. A többcélú kistérségi társulás adatai:**

1. A társulás tagjainak felsorolása:

* Baracska Község Önkormányzata,
* Ercsi Város Önkormányzata,
* Gyúró Község Önkormányzata,
* Martonvásár Város Önkormányzata,
* Ráckeresztúr Község Önkormányzata,
* Tordas Község Önkormányzata.

2. A társulás állandó meghívottainak felsorolása.

|  |  |
| --- | --- |
| Boriszov Zoltán | Baracska Község polgármestere |
| Juhász Csaba | Tordas Község polgármestere |
| Kiss Gábor | Martonvásár Város polgármestere |
| Ónody Miklós | Ráckeresztúr Község polgármestere |
| Szabó Tamás | Ercsi Város polgármestere |
| Tóth Béla | Gyúró Község polgármestere |
|  |  |
| dr Feik Csaba | Ercsi Város jegyzője |
| dr Hekman Tibor | Ráckeresztúr Község jegyzője |
| dr Koltai Gábor | Martonvásár Város jegyzője |
| dr Matota Kornél | Gyúró-Tordas Községek körjegyzője |
| Szeleczkyné Szabó Katalin | Baracska-Kajászó Községek körjegyzője |
|  |  |
| Soponyai László | Kistérségi koordinátor |
|  |  |
| Cserményi Hajnalka | gazdasági vezető |
| Garaguly Tibor | irodavezető |
|  |  |
|  |  |

3. A társulás üléseinek száma:

2010 első félévében a társulás tanácsa 6 ülést tartott, ebből volt egy rendkívüli és egy zárt ülés. Az üléseken a tanács az éves munkatervben rögzített, ill. az aktuális ügyeket tárgyalta.

4. A társulás által hozott határozatok száma:

A tanács a beszámolási időszakban mintegy 30 határozatot hozott.

5. A társulás tárgyévi költségvetése:

A 2010. március 11-én elfogadott költségvetés szerint a Társulás 2010. évi

a. bevételi előirányzata 593.773 eFt-ot

b. kiadási előirányzata 593.773 eFt-ot

tesz ki. A társulási tanács kérésére előkészített, és a júliusi normatíva módosításokat is figyelembe vevő módosított költségvetést az októberben felálló, új összetételű tanács elé terjeszti a munkaszervezet.

**II. A társulási tanács, szakmai munkaszervezetének adatai:**

1. A munkaszervezet jogi formája: önállóan gazdálkodó költségvetési szerv

2. A munkaszervezet alapítója: Szent László Völgye Többcélú Kistérségi Társulás.

3. A munkaszervezet szervezeti felépítése:

* területfejlesztési ügyintéző (magasabb vezetői megbízással),
* gazdasági és adminisztrációs ügyintéző (vezetői megbízással),
* munkaügyi - számviteli ügyintéző,
* pénzügyi ügyintéző,
* belső ellenőr

4. A munkaszervezet létszáma: 5,5 fő ebből betöltött 4 fő.

5. A munkaszervezet elhelyezése:

Székhely: 2462 Martonvásár, Budai út 13.

Telephely: 2462 Martonvásár, Fehérvári út 10.

A társulási tanács, valamint a munka szervezet vezetőjének döntése alapján az irodán átszervezés van folyamatban. A munkaszervezetben történt személyi változások miatt folyamatosan hirdetésre kerültek a megüresedett álláshelyek, azaz a belső ellenőri, valamint gazdasági vezetői állás. Sajnos, a folyamatosan történt közzététel ellenére, nem sikerült megfelelő tapasztalattal, iskolai végzettséggel rendelkező munkatársat találni, a gazdasági vezetői álláshelyre, melynek oka a közalkalmazotti bértáblában foglalt fizetési osztály szerinti besorolás. (Megjegyzés: a könyvelői és munkaügyi feladatokat ellátó, ez év elején felvett, mérlegképes könyvelői végzettséggel rendelkező munkatárs a mai napon benyújtotta felmondását, - hivatkozva az alacsony bérezésre, mely esetében nettó 74.000. Ft/hó)

A Társulásnak egy munkaügyi pere van a volt belső ellenőrrel folyamatban, melyben alperesként vesz részt. A 2010.06.25-én az eljáró ügyvéd tájékoztatása szerint ítélet született, melyet a mai napig nem közöltek a perben álló felekkel.

**Intézmények:**

2010-ben az alábbi intézmények működnek a kistérségi társulás fenntartásában:

Szent László Völgye Segítő Szolgálat

Kozma Ferenc Általános Iskola

Szent László Regionális Óvoda

Baracskai Tagóvoda

Mosoly Tagóvoda Ráckeresztúr

Gézengúz Tagóvoda Gyúró

Tordasi Tagóvoda

**A beszámolási időszakban folytatott tevékenység:**

* A Szent László Völgye Többcélú Kistérségi Társulás gazdálkodása stabil, annak ellenére, hogy az állami támogatások csökkenő tendenciát mutatnak, és nem javult érdemben a társult önkormányzatok fizetési fegyelme. A beszámolási időszakban kiadási oldalon további intézkedések történtek intézményi szinten /beszerzések csökkentése, szerződések racionalizálása, bérleti szerződés felmondása./, melynek eredményeként elkerülhetők voltak a likviditási feszültségek.

A tanács a beszámolási időszakban az alábbi ügyeket tárgyalta, ill. a következő fontosabb határozatokat hozta:

* elfogadta a 2010. évi költségvetést
* engedélyezte a maximális csoportlétszám túllépését, meghatározta az óvodai beiratkozás, valamint a nyári zárva tartás időpontjait.
* Elfogadta a 2009.évi zárszámadást.
* Jóváhagyta a Szent László Völgye Segítő Szolgálat SZMSZ-ét és szakmai programját, a szociális ellátás térítési díjait. Döntött a Segítő Szolgálat építési pályázatáról, a szociálpolitikai kerekasztal létrehozásáról. Meghallgatta a Szolgálat 2009. évi beszámolóját.
* Hozzájárult a Szent László Regionális Óvoda alapító okiratának módosításához.
* Meghallgatta a kistérségi koordinátor beszámolóját.
* Meghallgatta a MÖSZ-ben végzett munkáról, és a LEADER területén elért eredményekről szóló beszámolókat.

A Tanács több, a kistérség egészét érintő kérdésben hallgatott tájékoztatást, ill. beszámolót. A fentieken túlmenően tárgyalta a kistérségi megújuló energiafelhasználás és pályázaton ( KEOP) való indulás lehetőségét.

**Egészségügyi Szolgálat:**

Vitárius Ferenc úrral, az International Ambulance ügyvezető igazgatójával egyeztetésre került a jövőbeni együttműködés lehetősége, melynek során megfogalmazásra kerültek a működésre vonatkozó elvárások is. Az OEP az év első felében – téves jogértelmezés alapján - megvont a Társulástól havi 30 % összegű támogatást, mely folyamatos tárgyalást, egyeztetést, a Szolgáltató Irodán megtartott ellenőrzést követően visszamenőleg kifizetésre került, és helyreállt az eredeti finanszírozási rend. Az ügyeleti tevékenységgel kapcsolatosan két esetben érkezett panaszbejelentés, melynek kivizsgálása folyamatban van.

**Belső ellenőrzés:**

A vizsgált időszakban a Társulásnál Castor Bt, dr Batka Brigitta, Martonvásáron Balaton Zoltán, Ercsiben pedig a Monitoring - Net Bt látta el a belső ellenőrzési feladatokat.

**Pályázatok:**

A kiírásra kerülő pályázatok figyelése, közlése az érintettekkel folyamatos.

A társulásnál jelenleg az alábbi pályázatok vannak folyamatban:

* TÁMOP 3.1.4. Baracskai Kozma Ferenc Általános Iskola, Kompetencia alapú oktatás tartalmi fejlesztése. A pályázat nyert, szerződéskötés megtörtént. Az előleg folyósításra került, továbbá egy kifizetési kérelmet befogadott és elszámolt a támogatáskezelő. 2010.04.15-én helyszíni ellenőrzésre került sor, melyen rendben találták a pénzügyi nyilvántartásokat, valamint elszámolásokat. Az elvégzett feladatok után befogadott számlák kifizetése késésben van. A támogatáskezelő vontatottan teljesíti a kifizetéseket.
* TIOP 1.1.1. Baracskai Kozma Ferenc Általános Iskola
* Óvodák infrastruktúrális fejlesztése (Baracska, Ráckeresztúr, Gyúró) A benyújtott pályázat nyert, a szerződés aláírásra került. A támogatás felhasználása megtörtént. A pénzügyi elszámolás a támogatáskezelővel később történik. Ráckeresztúr és Baracska vonatkozásában a végszámlák kiegyenlítése teljes egészében még nem történt meg, mivel a települések a vállalt önrész utolsó részletét nem utalták át a kistérségi társulás részére.
* KDOP 5.2.2. C A Szent László Völgye Segítő Szolgálat szolgáltatásainak komplex fejlesztése. A pályázat mindkét fordulóban nyert.. A közbeszerzési eljárás lezáródott. A nyertessel a Kistérségi Társulás megkötötte a vállalkozási szerződést, az építési szerződés azonban felbontásra került, mivel a vállalkozó elállt szerződéstől. Az új közbeszerzési eljárás lebonyolítása a tanács határozata alapján folyamatban van.

**Közbeszerzések:**

A 2010. évi közbeszerzési terv a Társulási Tanács által elfogadásra került. 2010-ben a szociális épület építésével kapcsolatos közbeszerzés került kiírásra.

**Egyéb**

A Segítő Szolgálat a vizsgálat időszakban több alkalommal szervezett különféle segélyakciókat mind a kistérségi települések rászorult lakóinak, mind pedig a tavaszi árvízkárosultaknak a megsegítésére.

Ismét megszervezésre került Baracskán, a művelődési házban az immár hagyományos pedagógus napi rendezvény a Szent László Völgye Többcélú Kistérségi Társulás által fenntartott közoktatási intézményekben dolgozó munkatársak számára.

Kérem, tájékoztatásom szíves elfogadását.

Martonvásár, 2010.09.13.

………………………….

irodavezető